REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/460-14

23. decembar 2014. godine

B e o g r a d

 Z A P I S N I K

 17. SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 22. DECEMBRA 2014. GODINE

Sednica je počela u 7,40 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Zoran Antić, Milan Kovačević, Žarko Bogatinović, Milija Miletić, Marjana Maraš, Goran Ćirić, Velimir Stanojević, kao i Vladan Milošević, Zoran Pralica, Nadica Nikolić Tanasijević i Miroljub Stanković, zamenici članova Odbora.

Sednici nisu prisustvovali članovi Odbora: Jasmina Obradović, Đorđe Stojšić, Miodrag Nikolić, Jovan Marković, Milan Korać, Dušan Petrović, Arpad Fremond i Sabina Dazdarević.

Sednici je prisustvovao i narodni poslanik: Milan Novaković.

Pored članova Odbora sednici je prisustvovao i narodni poslanik Marija Obradović.

Pored članova Odbora sednici su prisustvovali: predstavnici Ministarstva finansija: Mirjana Ćojbašić, pomoćnik ministra, Nenad Mijailović, državni sekretar, predstavnici Ministarstva poljoprivrede i zaštite životne sredine: prof. dr Snežana Bogosavljević Bošković, ministar, prof. dr Zoran Rajić, državni sekretar, Dragan Injac, sekretar ministarstva, Ružica Tripić, Odeljenje za normativne poslove, Daniela Stojanović, Odeljenje za finansijsko materijalne poslove, Biljana Pavićević, Odeljenje za finansijsko materijalne poslove, Aleksandar Milošević, Kompenzacioni fond Republike Srbije kao i predstavnici sredstava javnog informisanja.

Pre utvrđivanja dnevnog reda, njegovu dopunu je predložio predsednik Odbora Marijan Rističević sa dve tačke -**Razmatranje Predloga zakona o izmenama i dopunama Zakona o budžetu Republike Srbije za 2014. godinu, razdeo 23-Ministarstvo poljoprivrede i zaštite životne sredine, koji je podnela Vlada Republike Srbije; Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju u načelu, koji je podnela Vlada Republike Srbije,** koje bi bile razmatrane kao prva i treća tačka dnevnog reda. Predlog Marijana Rističevića je usvojen većinom glasova (9 za) tako da je usvojen sledeći

 D n e v n i r e d

1. Razmatranje Predloga zakona o izmenama i dopunama Zakona o budžetu Republike Srbije za 2014. godinu, razdeo 23– Ministarstvo poljoprivrede i zaštite životne sredine, koji je podnela Vlada Republike Srbije;
2. Razmatranje Predloga zakona o budžetu Republike Srbije za 2015. godinu, razdeo 23-Ministarstvo poljoprivrede i zaštite životne sredine, koji je podnela Vlada Republike Srbije;
3. Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju u načelu, koji je podnela Vlada Republike Srbije;
4. Razno.

Odbor je jednoglasno usvojio predlog da se obavi zajednički načelni pretres o sva tri predloga zakona, koji su na dnevnom redu, a međusobno su povezani, s tim da se odlučivanje o svakom predlogu obavlja posebno.

Prva, druga i treća tačka dnevnog reda **–Razmatranje Predloga zakona o izmenama i dopunama Zakona o budžetu Republike Srbije za 2014. godinu, razdeo 23– Ministarstvo poljoprivrede i zaštite životne sredine, koji je podnela Vlada Republike Srbije; Razmatranje Predloga zakona o budžetu Republike Srbije za 2015. godinu, razdeo 23-Ministarstvo poljoprivrede i zaštite životne sredine, koji je podnela Vlada Republike Srbije; Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju u načelu, koji je podnela Vlada Republike Srbije**

U uvodnim napomenama, prof. dr Snežana Bogosavljević Bošković je izjavila da Predlog zakona o izmenama i dopunama Zakona o podsticajima u poljoprivredi i ruralnom razvoju stavljaju u fokus poljoprivredna gazdinstva koja koriste do 20 hektara obradivog poljoprivrednog zemljišta što predstavlja najbrojniju kategoriju gazdinstava. Ovim merama poljoprivredne politike pruža se mogućnost za unapređenje biljne proizvodnje ove kategorije gazdinstava uz istovremeno stvaranje mogućnosti za unapređenje stočarske proizvodnje kroz uvođenje mera podsticaja za dodatne kategorije životinja (tov jaradi i kvalitetne priplodne tovne krave). Takođe, ovim Predlogom zakona ne predviđa više subvencionisanje zakupa državnog poljoprivrednog zemljišta.

Državni sekretar u Ministarstvu finansija Nenad Mijailović, je izjavio da je Predlogom zakona o izmenama i dopunama Zakona o budžetu Republike Srbije za 2014. godinu predviđeno izmirivanje docnji, pre svega u poljoprivredi, u iznosu od 4 milijarde dinara. Po njegovim rečima, Predlog zakona o budžetu Republike Srbije za 2015. godinu je u skladu sa programom Vlade, a koji je podržan od strane MMF-a. Cilj koji se želi postići je fiskalna konsolidacija i smanjenje deficita u naredne tri godine.

Predsednik Odbora za poljoprivredu Marijan Rističević kazao je da nije zadovoljan što se sredstva za agrarni budžet za 2015. godinu umanjuju i istakao da će u ime Odbora za poljoprivredu od Ministarstva finansija tražiti da se u narednom budžetu izdvoje sredstva za Žensku parlamentarnu mrežu u iznosu od 50 miliona dinara, što se po njegovom mišljenju može dobiti preraspodelom sredstava unutar agrarnog budžeta. Takođe, potrebno je obezbediti sredstva za rad Kompenzacionog fonda u iznosu od 10 miliona dinara u rebalansu budžeta za 2014. godinu i 30 miliona dinara u budžetu za 2015. godinu, koji bi poljoprivrednicima omogućio da se preko njega svojom robom zadužuju kod banaka. Odbor će zatražiti i 100 miliona dinara od Ministarstva finansija za učešće projekata u IPA fondovima i učešće od 15% u većim projektima u IPA fondovima.

U diskusiji su učestvovali narodni poslanici: Marijan Rističević, Milija Miletić, Vladan Milošević i Zoran Pralica.

Odbor je u skladu sa članom 173. Poslovnika Narodne skupštine razmotrio Predlog zakona o izmenama i dopunama Zakona o budžetu Republike Srbije za 2014. godinu, razdeo 23– Ministarstvo poljoprivrede i zaštite životne sredine, koji je podnela Vlada.

Odbor je većinom glasova (12 za), a saglasno članu 173. stav 1. Poslovnika Narodne skupštine zaključio da dostavi sledeći

 I Z V E Š T A J

Odbor je u skladu sa članom 173. stav 2 . Poslovnika Narodne skupštine odlučio nakon glasanja da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o izmenama i dopunama Zakona o budžetu Republike Srbije za 2014. godinu, razdeo 23 - Ministarstvo poljoprivrede i zaštite životne sredine koji je podnela Vlada.

Za izvestioca Odbora na sednici Odbora za finansije, republički budžet i kontrolu trošenja javnih sredstava određen je Marijan Rističević, predsednik Odbora.

Odbor je u skladu sa članom 173. Poslovnika Narodne skupštine razmotrio Predlog zakona o budžetu Republike Srbije za 2015. godinu, razdeo 23– Ministarstvo poljoprivrede i zaštite životne sredine, koji je podnela Vlada.

Odbor je većinom glasova (11 za, 1 uzdržan), a saglasno članu 173. stav 1. Poslovnika Narodne skupštine zaključio da dostavi sledeći

 I Z V E Š T A J

Odbor je u skladu sa članom 173. stav 2 . Poslovnika Narodne skupštine odlučio nakon glasanja da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2015. godinu, razdeo 23 - Ministarstvo poljoprivrede i zaštite životne sredine koji je podnela Vlada.

Za izvestioca Odbora na sednici Odbora za finansije, republički budžet i kontrolu trošenja javnih sredstava određen je Marijan Rističević, predsednik Odbora.

Odbor je većinom glasova (11 za, 1 protiv), a na osnovu člana 156. stav 3. Poslovnika Narodne skupštine zaključio da podnese Narodnoj skupštini sledeći

 I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o podsticajima u poljoprivredi i ruralnom razvoju, u načelu.

 Za izvestioca Odbora na sednici Narodne skupštine određen je Marijan Rističević, predsednik Odbora.

Četvrta tačka dnevnog reda - **Razno**

Pod tačkom-Razno, Aleksandar Milošević je izneo probleme sa kojima se suočava Komenzacioni fond Republike Srbije. Odbor je na osnovu člana 56. Poslovnika Narodne skupštine, doneo sledeći:

 Z A K Lj U Č A K

I

1. Molimo Vladu da reši pitanje Kompenzacionog fonda Republike Srbije i finansiranje njegovog rada, jer preti urušavanje sistema javnih skladišta, što je jedan od uslova evropskih integracija. Takođe, urušavanjem Kompenzacionog fonda dovodi se u pitanje sprovođenje usvojenog Zakona o finansiranju i obezbeđenju finansiranja poljoprivredne proizvodnje.

 II

1. Zaključak dostaviti Vladi, Ministarstvu poljoprivrede i zaštite životne sredine i Ministarstvu finansija.

Pošto drugih pitanja i predloga nije bilo, sednica je zaključena u 8,55 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Veljko Racković Marijan Rističević